کاویا شیٹی

کاویا شیٹی ایک بھارتی فلمی اداکارہ اور ماڈل ہیں۔ فیشن ماڈل کی حیثیت سے اپنے کیریئر کا آغاز کرتے ہوئے ، انہوں نے 2011 میں فیمینا مس انڈیا کے مقابلہ حسن میں حصہ لیا۔ فلم میں اداکاری کرنے سے پہلے وہ ایک کمرشل ماڈل کی حیثیت سے کام کرتی رہی ، انہوں نے 2013 میں پریتم گبی کی ہدایت کاری میں بنی کنڑ فلم نم دنیا نم اسٹائل سے فلم انڈسٹری میں قدم رکھا ۔

ابتدائی زندگی 
کاویا کی پیدائش منگلور ، کرناٹک میں ہوئی۔   اس کے والدین میں والد معاشیات کے پروفیسر منوہر شیٹی اور والدہ وسنتی شیٹی بینک کے ایک ریٹائرڈ ملازمہ ہیں۔ منگلور میں اپنی تعلیم مکمل کرنے کے بعد ، اس نے این ایم اے ایم انسٹی ٹیوٹ آف ٹیکنالوجی ، نٹے سے کمپیوٹر سائنس انجینئری میں گریجویشن کیا۔

کیریئر 
کالج میں طالب علمی کے دور سے ہی، کاویا نے ٹیلی ویژن کے متعدد اشتہاروں میں کام کرنے کے بعد ماڈلنگ کے کچھ اسائنمنٹس انجام دیے۔ بعد میں وہ بنگلور چلی گئیں اور 2011 میں فیمینا مس انڈیا کے مقابلہ حسن میں حصہ لیا ،  انہوں نے 'مس فوٹوجنک' کا خطاب جیتا۔  وہ 2011 میں نئی دہلی ، انڈیا میں منعقدہ فورڈ سپر ماڈل آف ورلڈ کے مقابلے میں بھی حتمی حریف (فائنلسٹ) تھیں۔   انہیں فیشن گرو پرساد بڈاپا نے دیکھا اور اس کے بعد متعدد ڈیزائنرز کے لیے ریمپ پر واک کی ، خاص طور پر 2011 اور 2012 میں 'بلینڈرز پرائیڈ بنگلور فیشن ویک' اور چنئی انٹرنیشنل فیشن ویک 2011 میں نمایاں کام کیا۔ 

کاویہ شیٹی نے بطور کمرشل ماڈل بھی کام کیا اور وہ پرنٹ میڈیا اور ٹیلی ویژن کے متعدد اشتہاروں میں نظر آئیں ۔  پرنٹ میڈیا میں ان کی چند قابل ذکر اشتہارات ریلائنس جیولز ، ملابار گولڈ ، وی بی جے ، پالم سلکس ، پی ایس آر اور کلب مہندرا ہیں۔ اس کے ٹیلی ویژن اشتہارات میں کلینک پلس ، ٹویوٹا الٹیس ، سینٹور اور TVS وکٹر شامل ہیں۔

2012 میں ، کاویہ نے بھارتی فلمی صنعت میں قدم رکھا۔ اس نے سب سے پہلے تیلگو اور تامل زبان میں بنی ایک دو لسانی ہارر فلم شیوانی سائن کی ،  جس میں اس نے صحافی کا کردار ادا کیا۔  تاہم ، اس فلم میں تاخیر کا کے سبب کاویہ شیٹی کی پہلی ریلیز کنڑ فلم نم دنیا نم اسٹائل (2013) تھی جسے ہدایت کار پریتم گبی نے ہدایت کی۔  فلم کو ملا جلا تبصرہ ملا ، نقادوں نے نوٹ کیا کہ شیٹی نے " پُرجوش پرفارمنس"  اور " مستقل میں ان کی پر فامنس کے لیے زبردست یقین دہانی کا وعدہ" دیا تھا۔  کاویہ کی آئندہ ریلیز میں کنڑ فلم وجیاادتیہ شامل ہے۔  انہیں اے ایل وجے کی اگلی تامل فلم اڈھو ایننا مایم میں بھی خاتون مرکزی کردار کے لیے شامل کیا گیا ہے ، جو کالج کے پس منظر میں تیار کردہ ایک "تفریح سے بھرپور" رومانٹک ڈراما ہے۔ 

2016ء میں فلم اشٹکامیا میں ان کی کامیابی نے سینڈل ووڈ (کنڑ انڈسٹری )میں ان کی شہرت میں اضافہ کیا ،  یہ بلاک بسٹر فلم معروف فلمساز ناگاتھاہلی چندرشیکرنے بنائی ۔ اس کے بعد کاویہ نے 2017 میں ریلیز ہونے والی تین فلموں کو سائن کیا۔ فلم اسمائل پلیز ،  جس میں کاویہ شیٹی کے ساتھ اداکار گروونندن تھے، ، ایم ایم ایم ''' ،  ارون گوڑا کے ساتھ، (فلم کا نام بعد میں 3 گھنٹے 30 دن 30 سیکنڈ رکھا گیا)۔ اور سلیکون سٹی'' ،  سری نگر کٹی کے ساتھ۔

کاویا شیٹی نے اپنے خصوصی لباس اور زیورات کا برانڈ ،’’ کاش‘‘  جون 2019 کو لانچ کیا۔ نہاریکا وویک اور پورنیما شیٹی اس کے شراکت دار ہیں۔ لانچ کے بعد سے تھوڑے ہی عرصے میں ، زیورات کے ذخیرے اور لباس کی لائن نے مارکیٹ میں اپنے لیے ایک مقام پیدا کیا اور مارکیٹ میں پہلے ہی اس کی مانگ ہے۔

آدیا فاؤنڈیشن کا ماننا ہے کہ تعلیم ہر بچے کا بنیادی حق ہے۔ کاویہ شیٹی آدیا فاؤنڈیشن کے ساتھ فعال طور پر جڑی ہوئی ہیں اور وہ بچوں کے ساتھ وقت گزارنے اور اختتام ہفتہ پر انہیں کھانا مہیا کرنے میں لطف اٹھاتی ہیں۔

فلموں کی فہرست

حوالہ جات

بیرونی روابط 

 
 http://www.aadyafoundation.in/

1989ء کی پیدائشیں
کرناٹک کی خواتین ماڈل
اکیسویں صدی کی بھارتی اداکارائیں
تمل سنیما کی اداکارائیں
کنڑا سنیما کی اداکارائیں
بھارتی فلمی اداکارائیں
تیلگو سنیما کی اداکارائیں
تولو شخصیات
بقید حیات شخصیات
منگلور کی اداکارائیں
ملیالم فلمی اداکارائیں